Videospilldesign

Videospilldesign (eller dataspilldesign) er prosessen med å utvikle reglene, miljøet, historien og karakterene i et videospill. En som driver med videospilldesign kaller for en videospilldesigner, eller ofte det mer generelle spilldesigner. Videospilldesign handler om å skape spillmekanikker og regler som legger grunnlaget for hvordan et spill oppfattes og spilles.

Dette arbeidet gjøres tradisjonelt via dokumentasjon som danner malen for spillet som skal utvikles. I tillegg bruker en spilldesigner skisser og/eller prototyper for å kommunisere ideer og spillkonsepter. En må koordinere og samarbeide med eventuelt andre utviklere innen programmering, grafikk og animasjon, lyddesign og/eller kvalitetskontroll.Hvordan bli en spilldesigner, Gamereactor.noSpilldesigner Om yrket, jobb, utdanning og lønn

 Fagfelt 
Spilldesign bygger på et bredt felt av teori og forskning som faller under begrepet ludologi. En norsk forsker innenfor dette feltet er Espen Aarseth.

Spilldesignere tar også i bruk konsepter fra andre områder, som psykologi, interaksjons- og produktdesign.

 Spesialiseringer 
Spilldesign er et bredt felt med mange spesialiseringer, blant annet:

 Nivådesign eller leveldesign – fokus på å lage områder og spillbrett.
 Oppdragsdesign (engelsk: quest design) – fokus på individuelle eller serier med oppdrag i spill, som kan involvere skriving og sammensetting.
 Systemdesign – ansvarsområde innenfor tallsystemer og balansering av disse, blant annet hvor mye erfaringspoeng en spiller mottar for å fullføre oppdrag eller kostnader til gjenstander i spillet.
 Kampdesign – fokus på å skape kampsystemer, samhandlinger og mekanikker for slåssing.
 Monetization design (engelsk, «forretningsmodelldesign»)  – ansvar for hvordan spillet skal tjene penger, ofte i spill som er gratis å spille.

 Utdanning 
Det undervises i spilldesign og spillteknologi ved NTNUTPD4168 - SpilldesignSpillteknologi og UiTSpilldesigner og ved private høyskoler som Westerdals og Noroff.

 Kjente videospilldesignere (utvalg) 
mini|Sid Meier på Game Developers Conference i 2010

 Sid Meier, kjent for blant annet Pirates, Railroad Tycoon og Civilization.
 Shigeru Miyamoto, kjent for Donkey Kong, Super Mario Bros. og The Legend of Zelda.
 Alexey Pajitnov, kjent for Tetris, verdens mest solgte videospill.
 Will Wright, kjent for SimCity, The Sims og Spore.
 Gabe Newell, kjent for Half-Life, Counter-Strike og Dota 2.
 Roberta Williams, kjent for Mystery House (det første grafiske eventyrspillet) og King's Quest.
 Danielle Bunten Berry, kjent for tidlige flerspiller- og sanntidsstrategispill som M.U.L.E. og Command HQ.IGN: TOP 10 TUESDAY: GAME DESIGNERSGamedesigning.org: The 5 Most Famous Video Game Designers

 Se også 

 :Kategori:Dataspilldesignere etter nasjonalitet

 Fotnoter 

 Referanser 

 Eksterne lenker 


Kategori:Dataspill